**טרבזונספור** (בטורקית: **Trabzonspor**) היא קבוצת כדורגל טורקית מן העיר טרבזון, המשחקת בליגת העל הטורקית, וזכתה 7 פעמים באליפות, 9 פעמים בגביע הטורקי, ו-10 פעמים בסופר קאפ הטורקי.

טרבזונספור היא אחת משתי הקבוצות היחידות מחוץ לאיסטנבול שזכו באליפות טורקיה, יחד עם בורסאספור. בנוסף הקבוצה מעולם לא ירדה לליגה השנייה מאז עלתה אליה בשנת 1974.

היסטוריה
--------

טרבזונספור נוסדה בשנת 1967, בעקבות איחוד של שתי קבוצות מקומיות. הרבה שחקנים מקבוצות אלו נהיו חלק מהקבוצה שהצליחה לעלות לליגה הבכירה בטורקיה ועזרו לה לשמור על מעמדה.

אחמט סואט אוזיאזיצ'י מונה למאמן הקבוצה בשנת 1973. בעונתו הראשונה כמאמן, הוא הוביל את הקבוצה לליגה הראשונה. המועדון סיים במקום התשיעי בעונתם המלאה הראשונה בליגה הבכירה. העונה הבאה הייתה מוצלחת יותר, שכן הקבוצה סיימה במקום הראשון. הם הפכו למועדון הראשון מחוץ לאיסטנבול שזוכה באליפות הליגה.

תחת אוזיאזיצ'י, טרבזונספור החלה להיות קבוצה דומיננטית בליגה הבכירה. המועדון זכה בדאבל בעונת 1976/1977, כשזכה בליגה ובגביע. בנוסף, הם גם זכו בסופר קאפ. לאחר שסיימו במקום השני בליגה ולאחר זכייה נוספת בגביע הטורקי בעונת 1977/1978, אוזיאזיצ'י הוחלף על ידי אוזקאן סומר. סומר זכה בליגה ובגביע הטורקי, אך הוחלף באוזיאזיצ'י בעונה שלאחר מכן. השניים ימשיכו להחליף תפקידים בשנים שלאחר מכן, כשהקבוצה תזכה בעוד תארים וגביעים.

טרבזונספור זכתה בסך הכל ב-17 גביעים בתקופה המוצלחת ביותר של המועדון תחת אוזיאזיצ'י וסומר. הגביעים כללו 6 אליפויות (2 תחת סומר ו-4 תחת אוזיאזיצ'י), שלושה גביעים טורקים (2 תחת אוזיאזיצ'י), שישה סופר קאפ (Özyazıcı - 4, תחת סומר 2 ו-4 תחת אוזיאזיצ'י), ושני גביעי ראש הממשלה (שניהם תחת אוזיאזיצ'י). רשם ניצחון היסטורי על אלופת אנגליה ליברפול 1–0 במשחק הראשון בסיבוב השני בגביע אירופה 1976/1977, אך הפסידו 0–3 במשחק השני.

תחילת שנות האלפיים היו עונות חלשות של המועדון. בעונת 2001/2002 הקבוצה ספגה הכי הרבה שערים בליגה. העונה הטובה ביותר של הקבוצה בשנות ה-2000 הייתה עונת 2003/2004. טרבזונספור סיימה במקום השני, ארבע נקודות בלבד אחרי האלופה פנרבחצ'ה. הקבוצה זכתה גם בגביע הטורקי שנה שנייה ברציפות. לאחר שסיימה במקום השני בליגה העפילה לסיבוב המוקדמות השני של ליגת האלופות בפעם הראשונה מאז האליפות האחרונה ב-1983/1984. טרבזונספור גברה 4–1 על סקונטו ריגה בסיכום שני המשחקים, אך הודחה לאחר מכן על ידי דינמו קייב בתוצאה 3–2 בסיכום שני המשחקים, לאחר שניצחה 1–2 במשחק הראשון. לאחר ההדחה נשרה הקבוצה לגביע אופ"א שם הודחה על ידי אתלטיק בילבאו. בעונה שלאחר מכן, שוב סיימה הקבוצה במקום השני, הפעם אחרי גלאטסראיי. טרבזונספור הודחה במפתיע בסיבוב השני של ליגת האלופות על ידי אנורתוזיס פמגוסטה.

ב-24 באוגוסט 2011 החליטה אופ"א להעלות את הקבוצה לשלב הבתים של ליגת האלופות על חשבונה של פנרבחצ'ה שהושעתה בעקבות הטיית משחקים. לאחר שהגיעה למקום השלישי בבית אחרי אינטר מילאנו וצסק"א מוסקבה, עברה לשחק בשלב 32 האחרונות בליגה האירופית, הפסידה לפ.ס.וו. איינדהובן והודחה מהטורניר.

בעקבות הגעתה של הקבוצה לגמר הגביע הטורקי בעונת 2012/2013, שיחקה הקבוצה בליגה האירופית בעונת 2013/2014. בסיבוב המוקדמות השני ניצחה הקבוצה את קבוצת דרי סיטי מצפון אירלנד. בסיבוב המוקדמות השלישי ניצחה את קבוצת דינמו מינסק מבלארוס. בשלב הפלייאוף ניצחה את קבוצת קוקסי מאלבניה והעפילה לשלב הבתים. בשלב הבתים הוגרלה הקבוצה לבית הכולל את הקבוצות לאציו, אפולון לימסול ולגיה ורשה. הקבוצה סיימה את הבית במקום הראשון והעפילה לשלב 32 האחרונות, שם הודחה על ידי יובנטוס.

בעונת 2021/2022 זכתה הקבוצה באליפות טורקיה, האליפות הראשונה של המועדון מאז עונת 1983/1984, והשביעית בתולדותיה בסך הכל. מאוחר יותר זכתה בסופר קאפ העשירי שלה לאחר ניצחון 0–4 על סיוואספור.

סגל הקבוצה
----------

נכון ל-19 בספטמבר 2022

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | טורקיהטורקיה | שוער | אואורג'אן צ'אקיר  (קפטן) |
| 3 | ספרדספרד | בלם | מארק ברטרה  |
| 4 | טורקיהטורקיה | מגן | חוסיין טורקמן  |
| 6 | יווןיוון | קשר | מנוליס סיופיס  |
| 7 | בוסניה והרצגובינהבוסניה והרצגובינה | קשר | אדין ויסקה  |
| 8 | טורקיהטורקיה | קשר | דורוקאן טוקוז  |
| 9 | טורקיהטורקיה | חלוץ | אומוט בוזוק  |
| 10 | טורקיהטורקיה | קשר | עבדולקאדיר אומור  |
| 11 | יווןיוון | חלוץ | אנסטסיוס בקסטאס  |
| 13 | ברזילברזיל | בלם | ויטור הוגו  |
| 15 | נורווגיהנורווגיה | קשר | אנדרס טרונדסן  |
| 17 | סלובקיהסלובקיה | קשר | מארק האמשיק  |
| 18 | טורקיהטורקיה | מגן | ארן אלמלי  |
| 19 | דנמרקדנמרק | הגנה | ינס סטריגר לארסן  |
| 21 | כף ורדהכף ורדה | חלוץ | ג'אניני  |
| 22 | טורקיהטורקיה | בלם | טהא אלטיקארדס  |

 |  | 

| מס' |  | עמדה | שם |
| --- | --- | --- | --- |
| 23 | הולנדהולנד | חלוץ | נאג'י אונוור  (בהשאלה מאייאקס) |
| 24 | הולנדהולנד | בלם | סטפנו דנסוויל  |
| 25 | חוף השנהבחוף השנהב | קשר | ז'אן-פיליפ גבמין  (בהשאלה מאברטון) |
| 27 | מצריםמצרים | קשר | מחמוד חסן  |
| 29 | מקדוניה הצפוניתמקדוניה הצפונית | חלוץ | אניס בארדי  |
| 30 | אורוגוואיאורוגוואי | חלוץ | מקסי גומס  |
| 32 | טורקיהטורקיה | קשר | יוסוף ארדואן  |
| 33 | ברזילברזיל | מגן | ברונו פרס  |
| 34 | טורקיהטורקיה | קשר | דואוג'ן הספולט  |
| 37 | גרמניהגרמניה | חלוץ | אמרהן גדיקלי  |
| 54 | טורקיהטורקיה | שוער | מוחמט טאהה טפה  |
| 61 | טורקיהטורקיה | קשר | יוסוף יאזיג'י  (בהשאלה מליל) |
| 67 | טורקיהטורקיה | קשר | כרם שן  |
| 80 | מרוקומרוקו | קשר | מונתסר לחתימי  |
| 99 | טורקיהטורקיה | בלם | סרקאן אסן  |

 |

תארים והישגים
-------------

אליפות טורקיה (7)
* 1976, 1977, 1979, 1980, 1981, 1984, 2022

הגביע הטורקי (9)
* 1977, 1978, 1984, 1992, 1995, 2003, 2004, 2010, 2020

הסופר קאפ הטורקי (10)
* 1976, 1977, 1978, 1979, 1980, 1983, 1995, 2010, 2020, 2022

קישורים חיצוניים
----------------

ויקישיתוף מדיה וקבצים בנושא **טרבזונספור** בוויקישיתוף
* אתר האינטרנט הרשמי של טרבזונספור (בטורקית)
* טרבזונספור, ברשת החברתית פייסבוק

* טרבזונספור, ברשת החברתית טוויטר

* טרבזונספור, ברשת החברתית אינסטגרם

* טרבזונספור, ברשת החברתית טיקטוק

* טרבזונספור, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

| טורקיהטורקיה ליגת העל הטורקית, עונת 2023/2024 |
| --- |
| 

|  |
| --- |
| סמסונספור • איסטנבול בשאקשהיר • איסטנבולספור • אלניהספור • אנטליהספור • אנקרגוג'ו • בשיקטש • גזישהיר גזיאנטפ • ריזספור • גלאטסראיי • דמירספור  הטייספור • טרבזונספור • סיוואספור • פתיח קארגומרוק • פנרבחצ'ה • קוניאספור • קייסריספור • קסימפאשה • פאנדיקספור |

 |